ZAPISNIK

s 22. sjednice Vijeća Gradske četvrti Črnomerec
održane 15. veljače 2023., s početkom u 18,00 sati u
Područnom uredu Črnomerec, Trg Francuske Republike 15,  soba broj 30/I
                       
Nazočni članovi Vijeća Gradske četvrti Črnomerec: Dražen Lučanin, Arni Barišić, Lidija Božić, Tomislav Domes, Ivan Filipović, Maja Kočiš, Dubravnko Kezić,  Petar Kriste, Jere Meić, Zdenka Sviben, Ljiljana Peršinec, Mislav Barišić i Jelena Zenko Milović.
Nenazočni članovi Vijeća Gradske četvrti Črnomerec: Sandra Popara Vucetić i Josip Jelić 
Ostali nazočni: Snježana Ordanić, voditeljica Područnog odsjeka Črnomerec i Roza Markoč, viši stručni referent za rad tijela mjesne samouprave.

Sjednicu otvara Dražen Lučanin, predsjednik Vijeća Gradske četvrti Črnomerec te pozdravlja sve prisutne.

Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Vijeće prihvaća tekst Zapisnika 21. sjednice Vijeća, održane 19.01.2023.  sa izmjenom koju je navela Ljiljana Peršinec, da autobusna linija 151 Kustošijanska - Završje  - Vrapčanska nije više u probnom statusu  obzirom da je ista prometovala probno mjesec dana prije izgradnje stajališta. 

Jednoglasno usvojen slijedeći
		              
		         
		                            dnevni red:
1. Prijedlog Plana malih komunalnih akcija Vijeća Mjesnog odbora „Bartol Kašić“ u 2023
2. Prijedlog Plana komunalnih aktivnosti Gradske četvrti Črnomerec  u 2023. 
3. Izvješće o radu Vijeća Gradske četvrti Črnomerec za 2022.  
4. Program rada Vijeća Gradske četvrti Črnomerec za 2023. 
5. Prijedlog Odluke o davanju u zakup i na drugo korištenje površina javne namjene
6. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
7. Bijenik mali kbr. 28, urušavanje prometnice i komunalnih instalacija  -donošenje zaključka
8. Prijedlozi zaključaka sa sjednica Vijeća Mjesnih odbora
VMO „Bartol Kašić“
· Prilaz baruna Filipovića 34,  uklanjanje ruševnog objekta 
VMO „Sveti Duh“ 
· Dunjevac – prilaz podzemnoj garaži KB Sveti Duh, donošenje zaključka o očitovanju
· Strma cesta, prijedlog nove regulacije - donošenje zaključka o očitovanju
· Topnička ulica, prometna regulacija – donošenje zaključaka  
9. Donošenje mišljenja po članku 86. Statuta Grada Zagreba
10. Informacije, pitanja i prijedlozi

Ad 1. Prijedlog Plana malih komunalnih akcija Vijeća Mjesnog odbora „Bartol Kašić“ u 2023.

Predsjednik informira nazočne o predmetu rasprave i odlučivanja.
Vijeće većinom glasova od 10 glasova ZA i 3 glasa PROTIV donosi

Plan malih komunalnih akcija
Mjesnog odbora ''Bartol Kašić'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Bartol Kašić'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Planirana sredstva za financiranje ovog plana u iznosu od ukupno 105.270,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	64.260,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	41.010,00

	Ukupno
	105.270,00



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 41.104 m² uređenih javnih zelenih površina na području Mjesnog odbora.
	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 38.747 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 28.707,00 eura za asfalterski program i
	- 30 % ili 12.303,00 eura za ostale poslove redovnog održavanja.
	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.
	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.


Ad 2. Prijedlog Plana komunalnih aktivnosti Gradske četvrti Črnomerec  u 2023.

Predsjednik obrazlaže Prijedlog Plana komunalnih aktivnosti Gradske četvrti Črnomerec  u 2023. 
U raspravi sudjeluju: Mislav Barišić, Ljiljana Peršinec, Lidija Božić 
Vijeće većinom glasova od 10 glasova  ZA, 1 PROTIV i 2 SUZDRŽANA  donosi Plana komunalnih aktivnosti Gradske četvrti Črnomerec  u 2023. koji je prilog zapisniku


Ad 3. Izvješće o radu Vijeća Gradske četvrti Črnomerec za 2022.
Predsjednik informira nazočne o predmetu rasprave i odlučivanja.
Vijeće većinom glasova od 10 glasova ZA, 2 PROTIV i 1 SUZDRŽANIM donosi


IZVJEŠĆE O RADU VIJEĆA GRADSKE 
ČETVRTI ČRNOMEREC ZA 2022. GODINU 

U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2022. godine redovito je održavalo sjednice na kojima se raspravljalo o aktualnim problemima na gradskoj četvrti od  regulacije prometa, sanacije prometnica, nedostatku kulturnih sadržaja  i uređenju dječjih igrališta.
U 2022. godini održano je 13 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.
Sjednicama je bilo nazočno u prosjeku 14 članova (93 %), a ukupno je obrađeno 96 točaka dnevnog reda, što prosječno po sjednici iznosi 8 točaka.
	U svezi s gore navedenim Vijeće je donijelo ukupno 159 zaključaka.	
			
Analitičko-tabelarni prikaz rada Vijeća 

1.  SJEDNICE VIJEĆA
	Opis obilježja
	2022.

	Broj održanih sjednica
	13

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	1:00 sat

	broj točaka dnevnih redova (ukupno)
	96

	Broj dopunskih točki dnevnih redova (uvrštenih u dnevni red na samoj sjednici) – ukupno
	15

	Broj donesenih akata (ukupno)
	159



2. STRUKTURA AKATA VIJEĆA PREMA SADRŽAJU 
	Problematika na koju se akt sadržajno pretežno odnosi
	Broj akata 2022.

	Gradnja i održavanje komunalne infrastrukture  (vodovod, odvodnja, plin, j. rasvjeta, ceste)
	5

	Regulacija prometa
	15

	Prostorno uređenje i graditeljstvo (prostorni planovi)
	4

	Funkcioniranje Vijeća ( mandatna i poslovnička pitanja, programi rada , izvještaji o radu i sl. )
	8

	Mišljenja Vijeća o prijedlozima (nacrtima) akata gradskih tijela
	27

	Ostalo
	8



O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.
Svi doneseni akti proslijeđeni su nadležnim tijelima koja se postupila po istima sukladno svojim ovlastima i mogućnostima. 

Izvješće o radu i djelovanju predsjednika
Vijeća  Gradske četvrti Črnomerec Dražena Lučanin

Kao predsjednik Vijeća Gradske četvrti Črnomerec, obavljao je sve dužnosti koje su propisane Statutom Grada Zagreba.
Predstavljao je Vijeće Gradske četvrti Črnomerec i zastupao interese građanki i građana Črnomerca na sastancima s predstavnicima upravnih tijela Grada Zagreba, Gradske skupštine Grada Zagreba i trgovačkih društava, obrazovnih, zdravstvenih, kulturnih i drugih institucija kojima je osnivač Grad Zagreb te drugih javnih institucija. 
Sazivanjem sastanaka, povezivanjem ureda, predlaganjem proračunskih stavki i sudjelovanjem na očevidima zalagao se za planiranje i provedbu sljedećih projekata važnih za budući razvoj Gradske četvrti Črnomerec, kao i susjednih gradskih četvrti:
1. biciklističke staze Zagrebačka cesta – Prilaz baruna Filipovića – Ulica Grada Mainza – Trg dr. Franje Tuđmana
2. Kulturnog centra Črnomerec u Ilici 227, u prostoru bivšeg kina Kalnik
3. pješačko-biciklističkog pothodnika Ulica Republike Austrije – Magazinska ulica
4. Parka i šetnice uz potok Črnomerec u Zaprešićkoj ulici
5. Provedbe krajobrazno-arhitektonskog natječaja i uređenja parka na Trgu Francuske Republike i Trgu dr. Franje Tuđmana
Sudjelovao je na sastancima oko planiranja i provedbe urbanističkog plana uređenja Ciglana, kao i gradskog projekta tržnica Kustošija.
Radio je na pripremi materijala za sjednice Vijeća Gradske četvrti Črnomerec.
Pripremao je i vodio Koordinacije predsjednika vijeća mjesnih odbora (najmanje jednom mjesečno).
Sudjelovao na očevidima prilikom  planiranja i uvođenja u posao (igralište Bijenik, Ulica Grada Mainza, Dunjevac itd.).
Temeljem zahtjeva Stožera civilne zaštite Grada Zagreba prisustvovao u pregledu stambenih jedinica  za stambeno zbrinjavanje raseljenih osoba iz Ukrajine u pojedinačnom smještaju.
Odazvao se na događanja koja su organizirala vijeća mjesnih odbora na području Gradske četvrti 
Sudjelovao u koncipiranju, pripremi i realizaciji Dana Gradske četvrti Črnomerec 1. i 2. listopada 2022. Sudjelovao u procesu osmišljavanja vizualnog identiteta i koncepta Festivala susjedstva – Zapadno od centra. 
Prisustvovao organiziranim susretima s građanima (tzv. „šetnjama“ na područjima mjesnih odbora).
Prisustvovao obuci Ravnateljstva civilne zaštite (19.12.2022.).
Primao građanke i građane Črnomerca na redovitim dežurstvima četvrtkom, kao i odgovarao na telefonske i email upite.
Informirao građanke i građane o aktivnostima Vijeća Gradske četvrti Črnomerec preko društvenih mreža, kao i medijskim nastupima (za više radijskih postaja, televizijskih emisija, tiskanih novina, kao i internetskih portala).

Izvješće o radu i djelovanju potpredsjednice
Vijeća  Gradske četvrti Črnomerec gđe. Zdenke Sviben

Za potpredsjednicu Vijeća Gradske četvrti Črnomerec izabrana je na  8. sjednici održanoj 
17. veljače 2022. godine, te od tada obavljala sve dužnosti koje su propisane Statutom Grada Zagreba.
                1. Zamijenila je predsjednika Vijeća kada je bio spriječen drugim obvezama, u svim   
    situacijama koje joj je predložio predsjednik (sjednicama u gradskoj upravi, Zagrebačkom 
     holdingu i  ZET-u: ukupno 17) 
2. Surađivala na pripremi sjednica Vijeća Gradske četvrti Črnomerec 
3. Surađivala na pripremi i realizaciji Koordinacije predsjednika vijeća mjesnih odbora 
     (najmanje jednom mjesečno)
4. Sudjelovala na očevidima prilikom  uvođenja u posao raznih investitora (Bijenik, Dunjevac, 
     Graberje, Prilaz baruna Filipovića, Krvarić, Ulica Filipa Vukasovića, Ulica Gjure Čanića, 
	     Reljkovićeva ulica, kao i nekolicini očevida za postavljanje boksova za spremnike na 
                   javnim površinama)
5. Temeljem zahtjeva Stožera civilne zaštite Grada Zagreba prisustvovala pregledu stambenih 
    jedinica  za stambeno zbrinjavanje raseljenih osoba iz Ukrajine u pojedinačnom smještaju. 
6. Odazvala se na događanja koja su organizirala vijeća mjesnih odbora na području
    Gradske četvrti 
7. Pripremila materijal u suradnji s odgojno-obrazovnim, kulturnim i sportskim ustanovama i 
    društvima o stanju i problemima istih na području GČ Črnomerec za sastanak s 
    pročelnikom Gradskog ureda za obrazovanje, sport i mlade kao i materijal za preimenovanje
     četiri ulice na području GČ Črnomerec 
8. Organizirala sudjelovanje u republičkoj manifestaciji „Noć knjige“ 23. travnja 2022. na 
    tržnici Kustošija, te sudjelovanju koncipiranju, pripremi i realizaciji Dana Gradske četvrti 
    Črnomerec 1. i 2. listopada 2022. Odazvala se na događanja u organizaciji Društva 
    Kustošijanaca, KGZ Knjižnice Vladimira Nazora, Centra za kulturu i film Augusta Cesarca, 
    Srednje škole za modu i dizajn, KŠK Grmoščica. 
9. Prisustvovala organiziranim susretima s građanima (tzv. „šetnjama“ na područjima mjesnih 
     odbora)
10. Prisustvovala obuci Ravnateljstva civilne zaštite (8.4. i 19.12.)


Ad 4. Program rada Vijeća Gradske četvrti Črnomerec za 2023.

Predsjednik informira nazočne o predmetu rasprave i odlučivanja.
Vijeće većinom glasova: 12 glasova ZA i 1 SUZDRŽANIM donosi

                 PROGRAM RADA VIJEĆA 
       GRADSKE ČETVRTI ČRNOMEREC ZA 2023. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba,  svoj program za 2023. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Na temelju Poslovnika o radu i Pravilima Vijeća Gradske četvrti Črnomerec, Vijeće je Programom rada obvezno: 
1. Donijeti financijski plan za 2023.  (siječanj)
2. Program održavanja komunalne infrastrukture za 2024. ( do 10. studenog)
3. Plan komunalnih aktivnosti za 2024. (prosinac)
4. Godišnji izvještaj o izvršenju financijskog plana za 2022. godinu (po donošenju godišnjeg izvještaja o izvršenju proračuna za prethodnu godinu, ožujak – svibanj)
5. Izvješće o radu Vijeća Gradske četvrti Črnomerec za 2022.(veljača – travanj)
6. Programa rada Vijeća Gradske četvrti Črnomerec za 2023.  (siječanj – veljača)
7. Pripremiti i donijeti Prijedlog prioriteta plana komunalnih aktivnosti za 2024. godinu (rujan)
8. Donijeti rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2023. g.  (listopad - studeni)
9. Sudjelovati u donošenju prostornih urbanističkih i detaljnih planova u Gradu Zagrebu (prema dostavljenim prijedlozima)
10. Koordinirati i surađivati s vijećima mjesnih odbora 
11. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora 
12. Raspravljati i donositi zaključke na osnovi prijedloga mjesnih odbora 
13. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća 

Program rada Vijeća Gradske četvrti Črnomerec temelji se i na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
 
Prema navedenom Vijeće će Programom rada: 
1. u što većoj mjeri pridonijeti kvalitetnijem razvoju i radu mjesnih odbora;
2. pomoći u održavanju, opremanju i obnovi svih prostora mjesnih odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Gradskoj četvrti Črnomerec, kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;
5. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;
6. nastojati kvalitetnije i temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zadovoljavanja potreba svih stanovnika Gradske četvrti;
7. predlagati izvođenja većih zahvata na objektima komunalne infrastrukture (vodoopskrba i odvodnja te sanacija klizišta), kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže Vijeće Gradske četvrti Črnomerec;
8. inicirati izradu Programa kulturnih aktivnosti na području Gradske četvrti Črnomerec, u suradnji sa Gradskim uredom za obrazovanje, kulturu i sport, CKF "August Cesarec", te osigurati prostore i druge uvjete za njihovu realizaciju. 
9. Aktivno sudjelovati u sanaciji objekata i komunalne infrastrukture na području gradske četvrti nakon potresa  


Realizacija navedenog Programa rada ovisiti će o: 
· sudjelovanju vijećnika u radu
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s vijećima mjesnih odbora;
· suradnji građana Gradske četvrti Črnomerec.




Ad 5. Prijedlog Odluke o davanju u zakup i na drugo korištenje površina javne namjene

Predsjednik informira nazočne o predmetu rasprave.
Bez rasprave
Vijeće većinom glasova od 10 glasova ZA i 3 SUZDRŽANA glasa daje pozitivno mišljenje na Prijedlog Odluke o davanju u zakup i na drugo korištenje površina javne namjene.


Ad 6. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

Predsjednik informira nazočne o predmetu rasprave.
Bez rasprave
Vijeće većinom od 11 glasova ZA i 2 SUZDRŽANA daje pozitivno mišljenje na Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.


Ad 7. Bijenik mali kbr. 28, urušavanje prometnice i komunalnih instalacija   

Predsjednik informira nazočne o predmetu rasprave i odlučivanja.
Bez rasprave
Vijeće jednoglasno donosi 

ZAKLJUČAK
        o prijedlogu sanacije ulice Bijenik mali kod kbr. 28                                  

1. Vijeće je razmotrilo informaciju o odronu u ulici Bijenik mali kod kbr. 28. Odron se dogodio uz samu prometnicu čime je ugrožena i stabilnost komunalne infrastrukture (plin, voda..). 
2. Vijeće traži od  Gradskog ureda za obnovu, izgradnju, prostorno uređenje, graditeljstvo, komunalne poslove i promet, da sanaciju navedenog dijela  prometnice uvrsti u prioritete kako bi se spriječio prekid i puknuće komunalnih instalacija i cjevovoda. 
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 



Ad 8. Prijedlozi zaključaka sa sjednica Vijeća Mjesnih odbora

a) VMO „Bartol Kašić“ – Prilaz baruna Filipovića 34,  uklanjanje ruševnog objekta
Predsjednik informira nazočne o predmetu rasprave i odlučivanja.
Bez rasprave
Vijeće jednoglasno donosi 
ZAKLJUČAK
        o uklanjanju ruševnog objekta u Prilazu baruna Filipovića 34 

1. Vijeće je razmotrilo Zaključak o uklanjanju ruševnog objekta u Prilazu baruna Filipovića 34, Vijeća Mjesnog odbora „Bartol Kašić“, obzirom da se isti već dijelom urušio.  
2. Vijeće traži od  Gradskog ureda za obnovu, izgradnju, prostorno uređenje, graditeljstvo, komunalne poslove i promet, da se što hitnije uklone ostaci objekta i građevinski otpad kako bi se spriječilo sakupljanje glodavaca te nastanka i širenje zaraznih bolesti.
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


d) VMO „Sveti Duh“ – Dunjevac
· Dunjevac – prilaz podzemnoj garaži KB Sveti Duh, donošenje zaključka o očitovanju

Predsjednik informira nazočne o predmetu rasprave i odlučivanja.
Vijeće jednoglasno donosi
ZAKLJUČAK
        o očitovanju na regulaciju prometa u ulici Dunjevac  
1. Vijeće je razmotrilo dopis Gradskog ureda obnovu, izgradnju, prostorno uređenje, graditeljstvo, komunalne poslove i promet, kojim se traži očitovanje na prijedlog prometnog rješenja u ulici Dunjevac kod ulaza u podzemnu garažu KB Sveti Duh.
i Zaključak o prijedlogu prometne regulacije Dunjevac, Sveti Duh, Kajfešov brijeg, Vijeća Mjesnog odbora „Sveti Duh“.
2. Vijeće je raspravljalo  o Zaključku Vijeća Mjesnog odbora „Sveti Duh“ kojim se ne prihvaća prometno rješenje nadležnog ureda već predlaže slijedeće: 
· uspostavu dvosmjernog prometa u ulici Sveti Duh od ulice Dunjevac do Krčelićeve ulice 
-     ukidanje parkirna zona za taxi vozila u ulici Sveti Duh od kbr 65 do 71  
      (obzirom da je osigurano parkiralište za taxi vozila u ulici Dunjevac)  
	-    uklanjanje new jerseya koji odvajaju parkiralište od ulice Kajfešov 
	     brijeg koja je po postojećoj regulaciji „slijepa“       
3. Vijeće nije suglasno sa Zaključka Vijeća Mjesnog odbora „Sveti Duh“  kojim se predlažu nove regulacije, ni sa prijedlogom prometne regulacije koju je predložio Gradskog ureda za obnovu, izgradnju, prostorno uređenje, graditeljstvo, komunalne poslove i promet.
4. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


· Strma cesta, prijedlog nove regulacije - donošenje zaključka o očitovanju

Predsjednik informira nazočne o predmetu rasprave i odlučivanja.
Vijeće jednoglasno donosi

ZAKLJUČAK
        o očitovanju na prijedlog regulacije prometa u Strmoj cesti  

1. Vijeće je razmotrilo dopis Gradskog ureda obnovu, izgradnju, prostorno uređenje, graditeljstvo, komunalne poslove i promet, KLASA: 340-08/22-002/1776, URBROJ: 251-10-41-1/005-22-2,   kojim se traži očitovanje na prijedlog nove regulacije prometa u Strmoj cesti i  Zaključak Vijeća Mjesnog odbora „Sveti Duh“ kojim se predlaže regulacija prometa kako slijedi: 
· u Strmoj cesti jednosmjerna regulacija prometa smjer jug od kružnog toka (Strma cesta kbr. 16) do Ulice Sveti Duh
· dozvolu parkiranja na sjevernoj strani ulice te postavljanje prometne signalizacije (horizontalne i vertikalne)
· od ulice Sveti Duh – Strma cesta, pješačkog prijelaza,  postaviti stupiće u dužini 4 parkirna mjesta zbog preglednosti prijelaza pješaka 
· Rješenje, KLASA:UP/I 340-08/22-002/2284, URBROJ:251-10-41-1/002-22-2, od 28.11.2022., staviti van snage zbog uklanjanja dopunske ploče E1 (130)   
2. Vijeće je suglasno sa Zaključkom Vijeća Mjesnog odbora „Sveti Duh“ da je Strma cesta, jednosmjerne regulacije prometa smjer jug uz uvjet da se u Ulici Sveti Duh kod križanja sa Strmom cestom označe zaustavne trake kako bi roditelji (iz smjera Lukšić, Bijenik i Sveti Duh) mogli zaustaviti automobile da djeca mogu izaći i nastaviti pješačiti do škole.    
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje. 


· Topnička ulica, prometna regulacija – donošenje zaključaka  

Predsjednik informira nazočne o predmetu rasprave i odlučivanja.
Vijeće većinom glasova od 9 glasova ZA i 4 SUZDRŽANA donosi

ZAKLJUČAK
        o prijedlogu uvođenja nove regulacije prometa u Topničkoj ulici  

1. Vijeće je razmotrilo Zaključak Vijeća Mjesnog odbora „Sveti Duh“ kojim se u Topničkoj ulici predlaže jednosmjerna regulacija prometa regulacija prometa od ulice Dražice u smjeru istoka, ukidanje pješačkog prijelaza u Topničkoj kod kbr. 23 te proširenje kolnika od ulice Dražice do Doma sv. Maksimilijan)  na južnu stranu. 
2. Vijeće je suglasno sa Zaključkom Vijeća Mjesnog odbora „Sveti Duh“ te predlaže i uvođenje naplate parkiranja u Topničkoj, od ulice Dražice do Ulice Sveti Duh.   
3. Ovaj će Zaključak biti dostavljen Gradski ured za obnovu, izgradnju, prostorno uređenje, graditeljstvo, komunalne poslove i promet na daljnje postupanje

Ad 9. Donošenje mišljenja po članku 86. Statuta Grada Zagreba

Predsjednik informira nazočne o predmetu rasprave te predlaže da o članku 86. Statuta Grada Zagreba  zbirno glasa.
Vijeće jednoglasno prihvaća prijedlog o zbirnom glasanju.
Vijeće većinom glasova od 10 glasova ZA, 1 glasom PROTIV i 2 SUZDRŽANA , daje pozitivno mišljenje po članku 86. Statuta Grada Zagreba  


	
		· 
	Prijedlog odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Zagreba






	
		-
	Prijedlog odluke o osnivanju kulturnih vijeća






	
		-
	Prijedlog odluke o izmjenama i dopunama Odluke o socijalnoj skrbi






	
		-
	Prijedlog programa kontrole populacije napuštenih pasa u Gradu Zagrebu






	
		-
	Prijedlog programa suzbijanja energetskog siromaštva na području Grada Zagreba za razdoblje do 2030. godine






	
		-
	Prijedlog odluke o prihvaćanju povelje EU Misije "Prilagodba klimatskim promjenama"






	
		-
	Prijedlog zaključka o sklapanju aneksa Ugovoru o prijenosu prava vlasništva na nekretninama u Zagrebu s Hrvatskog zavoda za mirovinsko osiguranje na Grad Zagreb, bez naknade, reg. broj 10/2022-I od 7. 2. 2022.






	
		-
	Prijedlog zaključka o prihvaćanju prijenosa prava vlasništva (građevine javne namjene - Nastavnog zavoda za hitnu medicinu Grada Zagreba, Ulica Vjekoslava Heinzela 88)






	
		-
	Prijedlog zaključka o prodaji građevinskog zemljišta (označenog kao k.č. 3583/2, livada, Hrvatica, upisana u z.k.ul. 1054 k.o. Sesvete novo kao vlasništvo Grada Zagreba i k.č. 3587/3, put, Hrvatica, upisana u z.k.ul. 1343 k.o. Sesvete novo kao Grad Zagreb - javno dobro u općoj uporabi)






	
		-
	Prijedlog zaključka o prodaji građevinskog zemljišta (označenog kao novoformirana k.č. 3583/1 k.o. Sesvete novo i novoformirana k.č. 3587/5 k.o. Sesvete novo)






	
		-
	Prijedlog zaključka o prodaji građevinskog zemljišta (označenog kao k.č. 7241/33, dvorište, upisana u z.k.ul. 1344 k.o. Sesvete novo)






	-
		
	Prijedlog zaključka o prodaji građevinskog zemljišta (označenog kao k.č. 3080/1 k.o. Sesvete novo, livada)






	
		-
	Prijedlog zaključka o raspisivanju javnog natječaja za prodaju građevinskog zemljišta (označenog kao z.k.č.br. 804/49, Vučak, pašnjak, upisana u z.k.ul. 37253 k.o. Stenjevec kao vlasništvo Grada Zagreba)






	
		· 
	Prijedlog zaključka o kupnji nekretnine (označene kao z.k.č. 2999/2, upisana u z.k.ul. 110661 k.o. Granešina)






	
		-
	Prijedlog zaključka o sklapanju Sporazuma o financiranju održavanja ceste Gornja Bistra - Skijalište Sljeme za 2023. godinu






	
		-
	Prijedlog zaključka o davanju suglasnosti za sklapanje ugovora o financiranju rješavanja imovinsko - pravnih odnosa te ugovora o uređenju građevinskog zemljišta za izgradnju 1. faze produžetka Ulice Vojina Bakića s oborinskom odvodnjom, javnom rasvjetom, EKI i krajobraznim uređenjem, u sklopu UPU-a "Središće - zapad"






	
		-
	Prijedlog zaključka o sklapanju Sporazuma o organizaciji zamjenskoga privremenog skladišta na lokaciji Tišinska ulica 26 u Zagrebu te prihvatu i privremenom skladištenju materijala od uklanjanja i/ili građevnog otpada nastalih u postupku obnove zgrada oštećenih potresom na području Grada Zagreba







	
		-
	Izvješće o sklopljenim ugovorima o dodjeli bespovratnih sredstava za operacije koje se financiraju iz Fonda solidarnosti Europske unije za razdoblje od 12. studenoga 2022. do 2. veljače 2023.







Ad.10. Informacije, pitanja i prijedlozi
Predsjednik pita da li se netko javlja za riječ.
Ljiljana Peršinec navodi problem parkiranja u Kustošijanskoj ulici na nogostupu te predlaže da se pokuša iznaći rješenje. Problem parkiranja je i u ulici Završje od kbr. 1 do 46, ali na kolniku jer ulica nema nogostup. 


Sjednica je završila u 18:45 sati
Zapisnik vodila: Roza Markoč 

				
KLASA: 024-08/23-002/76
URBROJ: 251-13-11-3/001-23-2
Zagreb, 15. veljače 2023. 

							          Predsjednik Vijeća
                                                                                 	      Gradske četvrti Črnomerec

							           Dražen Lučanin

